CELEX: 32021D2075
Language: fi
Date: 2021-11-25 00:00:00
Title: Neuvoston päätös (YUTP) 2021/2075, annettu 25 päivänä marraskuuta 2021, kansainvälisesti tunnustetun järjestelmän kehittämisen tukemisesta aseiden ja ampumatarvikkeiden hallinnan validoimiseksi avointen kansainvälisten standardien mukaisesti annetun päätöksen (YUTP) 2020/979 muuttamisesta

26.11.2021   
               
               
                  FI
               
               
                  Euroopan unionin virallinen lehti
               
               
                  L 421/72
               
            
         NEUVOSTON PÄÄTÖS (YUTP) 2021/2075,
         annettu 25 päivänä marraskuuta 2021,
         kansainvälisesti tunnustetun järjestelmän kehittämisen tukemisesta aseiden ja ampumatarvikkeiden hallinnan validoimiseksi avointen kansainvälisten standardien mukaisesti annetun päätöksen (YUTP) 2020/979 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 7 päivänä heinäkuuta 2020 päätöksen (YUTP) 2020/979 (1), jossa suunnitellaan kaksivaiheista hanketta. Hankkeen I vaihe on toteutettavuustutkimus kansainvälisesti tunnustetun aseiden ja ammusten hallinnan validointijärjestelmän, jäljempänä ’AAMVS’, kehittämiseksi.
                  
               
                     (2)
                  
                  
                     Päätöksessä (YUTP) 2020/979 säädetään, että hankkeen II vaiheen toteuttaminen, jossa kehitetään konsepti AAMVS:n perustamiseksi, voidaan hyväksyä, jos neuvosto niin päättää toteutettavuustutkimuksen tulosten perusteella.
                  
               
                     (3)
                  
                  
                     Päätöksellä (YUTP) 2020/979 hyväksytty tutkimus osoitti AAMVS:n kehittämisen toteutettavuuden ja toi esille useita seikkoja, jotka on otettava huomioon, jotta konsepti voitaisiin toteuttaa. Hankkeen II vaiheessa hahmotellaan AAMVS:n ehdotettu kehys sekä suunnitelma järjestelmän kehittämiseksi. Kyseisten tulosten on tarkoitus tukea ja ohjata tulevia toimia AAMVS:n rakentamiseksi.
                  
               
                     (4)
                  
                  
                     Toteutettavuustutkimuksen tulosten perusteella neuvoston olisi päätettävä, että hankkeen II vaihe toteutetaan.
                  
               
                     (5)
                  
                  
                     Päätöksen (YUTP) 2020/979 voimassaoloaika umpeutuu 14 kuukauden kuluttua sen 3 artiklan 4 kohdassa tarkoitetun rahoitussopimuksen tekopäivästä, ellei neuvosto päätä jatkaa kyseisen päätöksen voimassaoloaikaa hankkeen vaiheen II toteuttamisen mahdollistamiseksi.
                  
               
                     (6)
                  
                  
                     Päätöksen (YUTP) 2020/979 1 artiklassa tarkoitettujen toimien jatkamisella 30 päivään marraskuuta 2022 ei ole vaikutuksia rahoitusvaroihin.
                  
               
                     (7)
                  
                  
                     Päätös (YUTP) 2020/979 olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2020/979 seuraavasti:
            
                        1)
                     
                     
                        Korvataan 1 artiklan 1 kohdan toinen alakohta seuraavasti:
                        ”Hankkeessa on kaksi vaihetta, ”I vaihe” ja ”II vaihe”.
                        
                                    —
                                 
                                 
                                    Ensimmäisenä toteutusvuonna I vaiheessa tehtiin kansainvälisesti tunnustetun aseiden ja ampumatarvikkeiden hallinnan validointijärjestelmän, jäljempänä ’AAMVS’, kehittämistä koskeva toteutettavuustutkimus, jossa tarkasteltiin vaihtoehtoja asianmukaisiksi riskin ja laadun arviointimenetelmäksi ja -välineiksi.
                                 
                              
                                    —
                                 
                                 
                                    Hankkeen II vaiheen aikana kehitetään I vaiheen toteutettavuustutkimuksen tulosten perusteella konsepti AAMVS:n perustamiseksi.”
                                 
                              
                  
                        2)
                     
                     
                        Korvataan 3 artiklan 2 kohta seuraavasti:
                        
                                    ”2.
                                 
                                 
                                    Rahoitusohje hankkeen I vaiheen kattamiseksi on 821 872 euroa. Rahoitusohje hankkeen II vaiheen kattamiseksi on 820 237 euroa.”,
                                 
                              
                  
                        3)
                     
                     
                        Korvataan 5 artikla seuraavasti:
                        
                           ”5 artikla
                           Tämä päätös tulee voimaan päivänä, jona se hyväksytään.
                           Sen voimassaolo päättyy 30 päivänä marraskuuta 2022.”
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               Z. POČIVALŠEK
            
         
         
            (1)  Neuvoston päätös (YUTP) 2020/979, annettu 7 päivänä heinäkuuta 2020, kansainvälisesti tunnustetun järjestelmän kehittämisen tukemisesta aseiden ja ampumatarvikkeiden hallinnan validoimiseksi avointen kansainvälisten standardien mukaisesti (EUVL L 218, 8.7.2020, s. 1).